hu hu hu hu hu de hu en hu id es en hu hu hu hu hu hu hu hu hu hu hu hu hu hu hu hu hu hu hu hu hu en en en hu en hu hu hu hu hu hu hu hu hu hu hu hu hu hu ca hu hu hu hu hu hu en hu en en en en en en en en en
MúzeumDigitár Felhasználói Találkozó I. | MúzeumDigitár
November 7-én közel 60 fős társaság részvételével egy egész napot szentelhettünk a digitalizációnak és a MúzeumDigitár rendszernek, a budapesti Postamúzeumban.
A program a MúzeumDigitár magyar üzemeltetőinek és a német fejlesztőinek az előadásaival vette kezdetét. Felütésként Fonyódi Krisztián (MD magyarországi projektvezetője) beszámolt a rendszer 2014-es bevezetése óta megtett útról és az öt éves működés alatt elért eredményekről.
Fonyódi Krisztián a MúzeumDigitár projektvezetője – Fotó: Áment Gellért
Stefan Rohde-Enslin a MuseumDigital német fejlesztője. Fotó: Áment Gellért
Az elhangzott információk közül a közösség életében talán a legfontosabb, hogy a MúzeumDigitár a magyar múzeumi informatika piacvezető pozíciójába helyezkedett:
105 Tartalomszolgáltató (Magyar múzeumok:92 db; Egyházi gyűjtemények: 3 db; magyarországi magángyűjtemények 5 db; határon túli gyűjtemények 5 db)
606253 Digitalizált műtárgy (149450 db publikált műtárgy->25%)
Az előadás folytatásaként Magyarosi Ádám (MD Magyarország) a MúzeumDigitár alaprendszerére épülő „Webes publikáció” és „Virtuális kiállítások készítése” funkciókat mutatta be egy-egy példán keresztül.
A német fejlesztők közül Stefan Rohde-Enslintől megtudtuk, hogy jelenleg egy globális aggregációs felület megvalósításán dolgoznak. A német és magyar nyelvű adatbázisok egységesítésének a segítségével létrehoznak egy ún. „MD Global” publikus böngészőt, ahol a látogatók mind a német és mind a magyar rendszerekben szereplő tárgyakat elérhetik egy közös webhelyről. A csapat másik képviselője, Joshua Ramon Enslin tovább mélyítette a résztvevők ismereteit a „Virtuális kiálltások készítésében” rejlő lehetőségekről és az erre létrehozott Themator szoftver jövőbeli újdonságairól.
A rendezvény egy klasszikus hármas felosztást követett, de a kísérleti szándék és az újítás ereje arról győzött meg bennünket, hogy az eddigi találkozókhoz képest nagyobb mértékben bevonjuk a rendszerünk használóit. Ezért egy külön szekciót szenteltünk a kollégáknak, ahol személyesen oszthatták meg a tapasztalatainak.
Több kutatóintézmény és múzeum digitalizációval foglalkozó munkatársa tartott előadást a MúzeumDigitár gyakorlati használatáról és a rendszer által kínált lehetőségekről:
Nagy Veronika (Hetedhét Játékmúzeum) Feltöltődés játékkal című előadásában bemutatta a digitár előnyeit a minőségi tárgyfotók feltöltésének a terén, amely segítségével az apró, kiállításokon szabad szemmel észre sem vehető részleteket is megtekinthetik a látogatók. A szentendrei Ferenczy Múzeumi Centrum munkatársa, Eged Dalma a képzőművészeti raktáregységükben telepített QR-kód alapú műtárgymozgatás funkciót ismertette. A felhasználóink közül Hajagos Csaba (Kecskeméti Katona József Múzeum) egy nagyszabású projektről, a KKJM fotó üvegnegatív digitalizálásának és közkincsé tételének folyamatairól tartott előadást. Kiemelte, hogy a MúzeumDigitár gyűjteményi böngésző szolgáltatásával a látogatók számára egy nyílt hozzáférésű és kereshető digitális archívumot sikerül létrehozniuk.
A digitalizálás mellett Brauer-Benke József (Zenetörténeti Múzeum) egy speciális témát hozott a közönségnek, amely a hangszeradatok rögzítésével kapcsolatos problematikákra hívta fel a figyelmet. Kifejezetten fontosnak tartjuk a közösség életében, hogy az ehhez hasonló specifikus részterületeknél lehetőség legyen tanácsadás kérésére a MúzeumDigitár felhasználói között. Ezen a jövőben dolgozni fogunk és célunk egy kölcsönös szakmai hálózat létrehozása.
A továbbiakban a hallgatóság beleláthatott a felhasználók szemüvegén keresztül a digitalizáció során felbukkanó kihívásokra. Bednárik János (MTA BTK Néprajztudományi Intézet) a kutatóintézetükben folyó „digitális rendrakás” során elért mérföldköveket és nehézségeket ismertette. Majd a rendszerünk „teszt múzeumaként” elhíresült Magyar Kereskedelmi és Vendéglátóipari Múzeum igazgatóhelyettese, Török Róbert ismertette az MKVM digitális stratégia céljait és eddig elért eredményeit. Jelenleg 18 gyűjtemény 60984 db tárgya szerepel a rendszerben, amelynek a 63%-a (!) publikusan elérhető.
A programsorozat László Zsófia (Szépművészeti Múzeum) „Milyen egy jó tárgyleírás?” című interaktív foglalkozásával zárult. Zsófia segítségével a minőségi és célravezető műtárgyleírások gyakorlati megvalósításáról folytattunk egy közös eszmecserét, előtérbe helyezve a látogatók felé közvetített információk fontosságát.
Rendezvényünkkel egy olyan párbeszédsorozat vette kezdetét, amely révén a kollégák közelebb kerülhettek egymáshoz. Elmondható, hogy egy közösségként és nem különálló szigetekként léteznek a MúzeumDigitár rendszer alkalmazói a magyar múzeumi informatika térképén.
Az elhangzott előadások anyaga az alábbi linkre kattintva letölthető:
Tags: Digitalizáció, informatika, Múzeum, MúzeumDigitár
https://muzeumdigitar.hu/wp-content/uploads/2019/11/GEL0318.jpg 1667 2500 adam http://muzeumdigitar.hu/wp-content/uploads/2019/07/Asset-3-300x182.png adam2019-11-18 14:44:132019-11-18 15:01:40MúzeumDigitár Felhasználói Találkozó 2019
Dreher Sörmúzeum a MúzeumDigitárban!
Ingyenes digitális muzeológiai továbbképzés
+36 30 228 6616
1222 Budapest, Tóth József utca 48.
© Copyright - MúzeumDigitár | Weboldal készítés: Webergoline
Felhasználói találkozó a Postamúzeumban, 2019 Technikai karbantartás
Weboldalunk működtetése során a felhasználói élmény növeléséhez illetve a jobb kiszolgálás érdekében oldalunk “cookie”-kat használ. Részletek Értem
Privacy & Cookies Policy
This website uses cookies to improve your experience while you navigate through the website. Out of these cookies, the cookies that are categorized as necessary are stored on your browser as they are as essential for the working of basic functionalities of the website. We also use third-party cookies that help us analyze and understand how you use this website. These cookies will be stored in your browser only with your consent. You also have the option to opt-out of these cookies. But opting out of some of these cookies may have an effect on your browsing experience.
Necessary cookies are absolutely essential for the website to function properly. This category only includes cookies that ensures basic functionalities and security features of the website. These cookies do not store any personal information.